లక్నో: రైల్వేమంత్రి మారినా ప్రమాదాలు మాత్రం ఆగడం లేదు. రైల్వే ప్రమాదాలకు నిలయంగా మారిన ఉత్తర ప్రదేశ్లో మరో రైలు పట్టాలు తప్పింది. హౌరా-జబల్పూర్ల మధ్య నడిచే శక్తికుంజ్ ఎక్స్ప్రెస్ గురువారం తెల్లవారుజామున పట్టాలు తప్పింది. సోన్భద్ర సమీపంలోని ఓబ్రా వద్ద మొత్తం ఏడు బోగీలు పట్టాలు తప్పాయి. ఈ ప్రమాదంలో ఎవరికీ గాయాలు కాలేదని ఇండియన్ రైల్వే ప్రతినిధి ఒకరు వెల్లడించారు. పట్టా విరిగిపోయి కనిపిస్తుండడం పలు అనుమానాలకు తావిస్తోంది. శక్తికుంజ్ ఎక్స్ప్రెస్ పట్టాలు తప్పిన కారణంగా గురువారం పలు సర్వీసులు ఆలస్యంగా నడుస్తున్నాయి. పట్టాలు తప్పిన బోగీల నుంచి ప్రయాణికులను వేరేబోగీల్లోకి తరలించి పంపించారు. ప్రమాద సమయంలో రైలు 40 కిలోమీటర్ల స్పీడులోనే ఉండడం వల్ల ప్రయాణికులు సురక్షితంగా బయటపడినట్టు అధికారులు చెబుతున్నారు.కాగా కేవలం 20 రోజుల వ్యవధిలో వరుసగా ఇది నాలుగు రైలు ప్రమాదాలు చోటు చేసుకోవడం గమనార్హం. ఆగస్టు 19 ఉత్కాల్ ఎక్స్ప్రెస్ పట్టాలు తప్పడంతో 24 మంది బలయ్యారు. 150 మందికి పైగా గాయాలయ్యాయి. ఆ మరుసటి నాలుగు రోజులకే 23న ఢిల్లీకి చెందిన కైఫియత్ ఎక్స్ప్రెస్ పట్టాలు తప్పడంతో 80 మందికి పైగాగాయపడ్డారు. ఆగస్టు 29న మధ్యప్రదేశ్లో దురంతో ఎక్స్ప్రెస్ రైలు పట్టాలు తప్పింది. 9 బోగీలు పట్టాలు తప్పినప్పటికీ ప్రయాణికులంతా క్షేమంగా బయటపడ్డారు. వరుస ప్రమాదాల నేపథ్యంలో ఇటీవల రైల్వే మంత్రి సురేశ్ ప్రభు రాజీనామా చేసిన సంగతి తెలిసిందే. నూతన రైల్వే మంత్రిగా పీయూష్ గోయల్ బాధ్యతలు చేపట్టిన తర్వాత చోటు చేసుకున్న తొలి ప్రమాదం ఇదే కావడం గమనార్హం.
lakno: railvemantri marina pramaadaalu maatram aagadam ledu. railve pramaadaalaku nilayamgaa maarina uttara pradeshlo maro railu pattaalu tappindi. houra-jabalpurla madhya nadiche saktikunj express guruvaram tellavaarujaamuna pattaalu tappindi. sonbhadra sameepamloni obra vadda mottam edu bogilu pattaalu tappai. ee pramaadamlo evariki gaayalu kaaledani indian railve pratinidhi okaru velladinchaaru. patta virigipoyi kanipistundadam palu anumaanaalaku tavistondi. saktikunj express pattaalu tappina kaaranamgaa guruvaram palu sarveesulu aalasyamgaa nadustunnaayi. pattaalu tappina bogila nunchi prayaanikulanu verebogilloki taralinchi pampinchaaru. pramaada samayamlo railu 40 kilometerla speedulone undadam valla prayaanikulu surakshitamgaa bayatapadinattu adhikaarulu chebutunnaru.kaga kevalam 20 rojula vyavadhilo varusagaa idhi naalugu railu pramaadaalu chotu chesukovadam gamanarham. aagastu 19 utkal express pattaalu tappadamtho 24 mandi balayyaru. 150 mandiki paiga gayalayyayayi. aa marusati naalugu rojulake 23na dhilleeki chendina kaifiyat express pattaalu tappadamtho 80 mandiki paigagayapaddaru. aagastu 29na madhyapradeshlo duramtho express railu pattaalu tappindi. 9 bogilu pattaalu tappinappatikii prayaanikulantaa kshemangaa bayatapaddaru. varusa pramaadaala nepathyamlo iteevala railve mantri suresh prabhu rajinama chesina sangati telisinde. noothana railve mantrigaa piyush goyal baadhyatalu chepattina tarvaata chotu chesukunna toli pramaadam ide kaavadam gamanarham.